|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** | **Nr. GND/2024/** |
|  | **(protokols Nr. ; .p.)** |

**Par zemes vienības ar kadastra apzīmējumu 50900020769**

**nodošanu valstij bez atlīdzības**

Gulbenes novada pašvaldībā saņemts Valsts sabiedrības ar ierobežotu atbildību “Latvijas Valsts ceļi” (turpmāk – Sabiedrība), reģistrācijas Nr.40003344207, juridiskā adrese: Emīlijas Benjamiņas iela 3, Rīga, LV-1050, kura izstrādā būvprojektu “Valsts vietējo autoceļu V424 Gulbene – Jaungulbene posma 0,00-6,585 km V425 Pievedceļš Stāķiem posma 0,00-1,046 km pārbūve” būvprojektu (turpmāk – Būvprojekts) 2024.gada 3.jūnija iesniegums Nr. 4.9/10214 (Gulbenes novada pašvaldībā saņemts 2024.gada 3.jūnijā un reģistrēts ar Nr. GND/4.18/24/1952-V), kurā lūgts pieņemt lēmumu par zemes vienības ar kadastra apzīmējumu 50900020769 ar platību 0,0103 ha, kas ietilpst nekustamā īpašuma Stradu pagastā ar nosaukumu “Stāķi Nr.6”, kadastra numurs 5090 002 0589, sastāvā, nodošanu valsts īpašumā Latvijas Republikas Satiksmes ministrijas personā būvprojekta īstenošanai.

Valsts sabiedrībai ar ierobežotu atbildību “Latvijas Valsts ceļi”, reģistrācijas numurs 40003344207, juridiskā adrese: Emīlijas Benjamiņas iela 3, Rīga, LV-1050, saskaņā ar Latvijas Republikas Satiksmes ministrijas 2022.gada 29.decembra Deleģēšanas līgumā Nr. SM 2022/-58 doto pilnvarojumu ir noteiktas pilnvaras slēgt līgumus par valsts autoceļu uzturēšanu, būvniecību un pakalpojumiem, kas tiek finansēti no valsts autoceļu tīkla finansējumam paredzētajiem līdzekļiem, kā arī risināt jautājumus, kas saistīti ar valsts autoceļu būvniecības projektu realizācijai nepieciešamo īpašumu iegūšanu uz Latvijas valsts vārda Satiksmes ministrijas personā.

Gulbenes novada pašvaldības dome 2023.gada 10.augustā pieņēma lēmumu Nr. GND/2023/755 “Par nekustamā īpašuma Stradu pagastā ar nosaukumu “Stāķi Nr.6” zemes vienības daļas nodošanu valstij bez atlīdzības” (protokols Nr. 11; 3.p.), ar kuru nolēma atdalīt no nekustamā īpašuma Stradu pagastā ar nosaukumu “Stāķi Nr.6”, kadastra numurs 5090 002 0589, sastāvā ietilpstošās zemes vienības ar kadastra apzīmējumu 50900020589 ar platību 0,246 ha, daļu aptuveni 104 kv.m. platībā; pilnvaroja Sabiedrību veikt visas darbības, kas saistītas ar nekustamā īpašuma Stradu pagastā ar nosaukumu “Stāķi Nr.6”, kadastra numurs 5090 002 0589, sastāvā ietilpstošās zemes vienības ar kadastra apzīmējumu 50900020589 ar platību 0,246 ha, sadalīšanu; un nodot īpašumā bez atlīdzības Latvijas valstij Satiksmes ministrijas personā, pēc Gulbenes novada pašvaldībai piekrītošā nekustamā īpašuma Stradu pagastā ar nosaukumu “Stāķi Nr.6”, kadastra numurs 5090 002 0589, sastāvā ietilpstošās zemes vienības ar kadastra apzīmējumu 50900020589 ar platību 0,246 ha, sadalīšanas, atdalīto zemes vienības daļu aptuveni 104 kv.m. platībā, lai nodrošinātu autoceļu valsts pārvaldes funkcijas izpildi un sakārtotu valsts autoceļu zemju piekritību.

Atbilstoši ierakstam Stradu pagasta zemesgrāmatas nodalījumā Nr. 234, Gulbenes novada pašvaldības īpašuma tiesības uz nekustamo īpašumu Stradu pagastā ar nosaukumu “Stāķi Nr.6”, kadastra numurs 5090 002 0589, nostiprinātas 2011.gada 26.augustā ar Gulbenes zemesgrāmatu nodaļas lēmumu.

Gulbenes novada pašvaldības dome 2023.gada 30.novembrī pieņēma lēmumu Nr. GND/2023/1162 “Par zemes ierīcības projekta apstiprināšanu Stradu pagasta nekustamajam īpašumam “Stāķi Nr.6”” (protokols Nr.18; 98.p.), ar kuru nolēma apstiprināt zemes ierīcības projektu nekustamajā īpašumā “Stāķi Nr.6”, Stradu pagasts, Gulbenes novads, kadastra numurs 5090 002 0589, ietilpstošajai zemes vienībai ar kadastra apzīmējumu 50900020589 ar platību 0,246 ha, un saglabāt nekustamā īpašuma ar nosaukumu “Stāķi Nr.6”, kadastra numurs 5090 002 0589, sastāvā jaunizveidoto zemes vienību ar kadastra apzīmējumu 50900020770 ar aptuveno platību 0,235 ha; un izveidot nekustamo īpašumu ar nosaukumu “Stāķi 6 starpgabals”, kurā iekļaut jaunizveidoto zemes vienību ar kadastra apzīmējumu 50900020769 ar aptuveno platību 0,011 ha. Zemes kadastrālās uzmērīšanas rezultātā zemes vienības ar kadastra apzīmējumu 50900020769 platība ir noteikta 0,0103 ha.

Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu. Pašvaldību likuma 10.panta pirmās daļas 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Publiskas personas mantas atsavināšanas likuma 42.panta otro daļu atvasinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi. Šā likuma 42.1 pants nosaka, ka valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un šā likuma 42. panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu. Ministru kabineta vai pašvaldības domes lēmumā par nekustamā īpašuma nodošanu pilnvaro nekustamā īpašuma ieguvēju parakstīt nostiprinājuma lūgumu par nekustamā īpašuma ierakstīšanu zemesgrāmatā, kā arī veikt citas nepieciešamās darbības attiecīgā īpašuma ierakstīšanai zemesgrāmatā. Šajā gadījumā iestādes atbrīvojamas no kancelejas nodevas samaksas, kas saistīta ar nekustamā īpašuma ierakstīšanu un īpašuma tiesību nostiprināšanu zemesgrāmatā. Visas ar valstij vai pašvaldībai piekrītošā nekustamā īpašuma ierakstīšanu zemesgrāmatā saistītās darbības veic ieguvējs par sava budžeta līdzekļiem, izņemot gadījumu, kad šīs publiskās personas ir vienojušās citādi. Savukārt Publiskas personas mantas atsavināšanas likuma 43.pantā noteikts, ka šā likuma 42. un 42.1 pantā minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma 5. un 6.pantā minētās institūcijas (amatpersonas).

Pamatojoties uz Pašvaldību likuma 10.panta pirmās daļas 16.punktu un 21.punktu, Publiskas personas mantas atsavināšanas likuma 42.panta otro daļu, 42.1pantu un 43.pantu, ņemot vērā Attīstības un tautsaimniecības komitejas, un Finanšu komitejas ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

* 1. NODOT īpašumā bez atlīdzības Latvijas valstij Satiksmes ministrijas personā, Gulbenes novada pašvaldības jaunizveidoto nekustamo īpašumu Stradu pagastā ar nosaukumu “Stāķi 6 starpgabals”, kas sastāv no zemes vienības ar kadastra apzīmējumu 50900020769 ar platību 0,0103 ha, lai nodrošinātu autoceļu valsts pārvaldes funkcijas izpildi un sakārtotu valsts autoceļu zemju piekritību.
  2. NOTEIKT, ka Latvijas valstij Satiksmes ministrijas personā saskaņā ar Publiskas personas mantas atsavināšanas likuma 42. panta otro daļu šā lēmuma 1.punktā minētais nekustamais īpašums bez atlīdzības jānodod Gulbenes novada pašvaldībai, ja tas vairs netiek izmantots šā lēmuma 1.punktā minēto funkciju īstenošanai.
  3. NOTEIKT, ka Latvijas valstij Satiksmes ministrijas personā, nostiprinot zemesgrāmatā īpašuma tiesības uz šā lēmuma 1.punktā nekustamo īpašumu, jānorāda, ka īpašuma tiesības nostiprinātas uz laiku, kamēr Latvijas valsts Satiksmes ministrijas personā nodrošina šā lēmuma 1.punktā minēto funkciju īstenošanu.
  4. Lēmumu nosūtīt Valsts sabiedrībai ar ierobežotu atbildību “Latvijas Valsts ceļi” uz juridisko adresi: Emīlijas Benjamiņas iela 3, Rīga, LV-1050, un elektroniskā pasta adresi: [lvceli@lvceli.lv](mailto:lvceli@lvceli.lv).

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 8.panta trešo daļu dokuments, kas paziņots kā ierakstīta pasta sūtījums, uzskatāms par paziņotu septītajā dienā pēc tā nodošanas pastā)) var apstrīdēt Gulbenes novada pašvaldībā vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A.Caunītis